Česko Slovenská SuperStar (2015)

Česko Slovenská SuperStar je séria častí medzinárodnej relácie z roku 2015. Ide o štvrté pokračovanie známe skôr už iba pod názvom Superstar, ktoré sa vysielo od 30. augusta 2015 do 6. decembra 2015 na českej TV Nova a slovenskej TV Markíza
Moderátor.
10. marca televízie oznámili, že moderátorom štvrtej medzinárodnej SuperStar bude Martin "Pyco" Rausch, ktorý v minulosti moderoval reláciu Slovensko hľadá SuperStar spolu s Adelou Banášovou. Nahradil moderátorov predošlého ročníka Zorku Kepkovú a Romana Juraška. V histórii slovenskej SuperStar ide o vôbec prvý ročník, ktorý moderuje iba jediný moderátor, v predošlých sa moderovania zhostil vždy pár. Od semifinálových kôl však k moderátorovi pribudla opäť aj partnerka, ktorou sa stala Česká Miss 2011 Jitka Nováčková.
Porota.
Dňa 6. apríla bolo oznámené, že si do porotcovského kresla zasadne opäť slovenský spevák Pavol Habera, ktorý bol dosiaľ súčasťou poroty vo všetkých slovenských aj česko-slovenských ročníkoch SuperStar. Spolu s ním bolo oznámené aj meno prvej porotkyne, ktorou sa stala česká speváčka Marta Jandová, ktorá bola porotkyňou v prvom ročníku Česko Slovenskej SuperStar. 21. apríla boli následne oznámené aj mená zvyšných dvoch porotcov. Prvým z nich sa stal Ondřej Soukup, ktorý zasadne do porotcovského kresla česko-slovenskej Superstar po druhýkrát a česká speváčka z kapely Toxique Klára Vytisková, ktorá je v zostave porotcov celkom nová.
Castingy.
Castingy boli začaté 10. marca 2015, súčasne boli oznámené mestá a termíny konania.
Super výber.
V celkom novej fáze SuperStar s názvom Super Výber, sa pred porotou postavilo sto súťažiacich, ktorí postúpili z castingových kôl. V prvej časti Super výberu najskôr vystúpili iba vybraní súťažiaci, z ktorých niektorý postúpili do ďalšej fáze alebo rovno vypadli. V druhej časti spievali všetci zvyšní súťažiaci v klavírom, boli rozdelení do niekoľkých skupín, v ktorých dostali jednu z piesni: Sam Smith – Stay With Me, Daniel Powter – Bad Day, Kelly Clarkson – A Moment Like This, Bruno Mars – Just The Way You Are, Hozier – The Me To Church, Coldplay – Viva La Vida, Elton John – Can You Feel The Love Tonight, Katy Perry – Roar, John Legend – All of Me a Adele – Someone Like You. V druhej fáze Super výberu boli zostávajúci súťažiaci rozdelení do dvojíc a na pláži pred vystúpili pred porotou s duetami.
Štěpán Urban a Patricio Malundo - Hall Of Fame ( Will.i.am feat. The Script)
Marie Tomanová a Veronika Némethová - Rude (Magic)
Marta Michalska-Uras a Peter Farkašovský - Could I Have This Kiss Forever ( Whitney Houston feat. Enrique Iglesias)
Kamila Kopečková a Sabina Ulmanová - Counting Stars (One Republic)
Nikola Kasalová a Marek Pošta - FourFive Seconds (Rihanna feat. Paul McCartney feat. Kanye West)
Barbora Hazuchová a Melinda Noáková - Set Fire To The Rain (Adele)
Karolína Přibylová a Pavol Kovaliček - Little Talks (Of Monsters And Men)
Sabina Slepčíková a Dalibor Slepčík - Say Something (Christina Aguilera feat. A Great Big World)
Emma Drobná a Daniel Křižka - Falling Slowly (Glen Hansard feat. Markéta Irglová)
Dlhá cesta.
Súťažiaci, ktorí prešli celým super výberom na záver individuálne pristúpili k porote. Tá každému povedala rozhodujúci verdikt. Zo všetkých súťažiach nakoniec vzišla semifinálová dvadsiatka.
Semifinále.
Semifinálové kolá sú prvé kolá vysielané naživo. V 4. ročníku sa semifinále natáčali v priestoroch starej banky a v súčasnom múzeu skla v Prahe. Prvé semifinále sa odvysielalo 18. októbra 2015 a vystúpilo v ňom 10 semifinalistov chlapcov. Dievčenské semifinále sa konalo o týždeň neskôr, 25. októbra 2015. Z oboch kôl do veľkého finále postúpili 4 semifinalisti, pričom súťažiaci, ktorý dostal od televíznych divákov najviac SMS hlasov postúpil automaticky, o ďalších troch postupujúcich rozhodla porota.
Finále.
Zo semifinálových kôl vznikla finálová TOP 8 so 4 chlapcami a 4 dievčatami.